**NÁRODNÁ RADA SLOVENSKEJ REPUBLIKY**

VIII. volebné obdobie

Návrh

**ZÁKON**

z ... 2020,

**ktorým sa mení a dopĺňa zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 302/2001 Z. z. o samospráve vyšších územných celkov (zákon o samosprávnych krajoch) v znení zákona č. 445/2001 Z. z., zákona č. 553/2003 Z. z., zákona č. 369/2004 Z. z., zákona č. 583/2004 Z. z., zákona č. 615/2004 Z. z., zákona č. 628/2005 Z. z., zákona č. 16/2006 Z. z., zákona č. 330/2007 Z. z., zákona č. 334/2007 Z. z., zákona č. 335/2007 Z. z., zákona č. 384/2008 Z. z., zákona č. 445/2008 Z. z., zákona č. 361/2012 Z. z., zákona č. 32/2015 Z. z., zákona č. 61/2015 Z. z., zákona č. 125/2016 Z. z., zákona č. 69/2017 Z. z., zákona č. 177/2018 Z. z. a zákona č. 73/2020 Z. z. sa mení a dopĺňa takto:

1. V § 8 ods. 7 sa za slová „v písomnej forme“ vkladajú slová „alebo elektronicky“.
2. V § 8 ods. 11 prvá veta znie: „Samosprávny kraj zasiela nariadenie bezodkladne a bezodplatne v elektronickej podobe prostredníctvom elektronickej komunikácie10aa) každej obci na svojom území.“.

Poznámka pod čiarou k odkazu 10aa znie:

„10aa) Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov.“.

1. V § 8a odsek 4 znie:

„(4) Samosprávny kraj zašle rovnopis právoplatného rozhodnutia súdu podľa odseku 1 bezodkladne a bezodplatne v elektronickej podobe prostredníctvom elektronickej komunikácie10aa) každej obci, mestu a mestskej časti na svojom území.“.

1. V § 8b odsek 2 znie:

„(2) Samosprávny kraj zašle rovnopis právoplatného uznesenia súdu podľa odseku 1 bezodkladne a bezodplatne v elektronickej podobe prostredníctvom elektronickej komunikácie10aa) každej obci, mestu a mestskej časti na svojom území.“.

1. V § 11 ods. 2 sa vypúšťa písmeno f).

Doterajšie písmená g) až q) sa označujú ako písmená f) až p).

Súčasne sa vypúšťa poznámka pod čiarou k odkazu 14a.

1. V § 13 ods. 1 písm. b) znie:

„b) zamestnanca samosprávneho kraja, v ktorom bol zvolený; to neplatí, ak zamestnanec samosprávneho kraja je dlhodobo uvoľnený na výkon funkcie poslanca16b),“.

Poznámka pod čiarou k odkazu 16b znie:

„16b) § 136 ods. 2 Zákonníka práce v znení zákona č. 210/2003 Z. z.“.

1. V § 13 ods. 1 sa za písmeno b) vkladá nové písmeno c), ktoré znie:

„c) štatutárneho orgánu alebo člena štatutárneho orgánu rozpočtovej organizácie alebo príspevkovej organizácie zriadenej samosprávnym krajom, v ktorom bol zvolený, alebo“.

Doterajšie písmeno c) sa označuje ako písmeno d).

1. § 13 sa dopĺňa odsekom 4, ktorý znie:

„(4) Ak poslanec v čase ustanovenia do funkcie vykonáva funkciu, ktorá je nezlučiteľná s funkciou poslanca podľa odseku 1, je povinný do 30 dní odo dňa ustanovenia do funkcie poslanca takú funkciu skončiť alebo vykonať zákonom ustanovený právny úkon smerujúci k jej skončeniu.“.

1. V § 16 ods. 3 sa na konci pripája táto veta: „Predseda schvaľuje poriadok odmeňovania zamestnancov samosprávneho kraja vypracovaný podľa osobitného predpisu.18aa)”.

Poznámka pod čiarou k odkazu 18aa znie:

„18aa) § 1 ods. 3 písm. b) zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení zákona č. 102/2010 Z. z.“.

1. V § 16 ods. 10 písm. b) sa za slová „štatutárneho orgánu“ vkladajú slová „alebo člena štatutárneho orgánu“.
2. V § 16 ods. 10 písm. c) znie:

„c) zamestnanca samosprávneho kraja, v ktorom bol zvolený; to neplatí, ak zamestnanec samosprávneho kraja je dlhodobo uvoľnený na výkon funkcie predsedu16b),“.

1. V § 19a ods. 2 sa nad slovo „komunikácie“ umiestňuje odkaz 10aa.
2. Za § 23b sa vkladá § 23c, ktorý vrátane nadpisu znie:

„**§ 23c**

**Prechodné ustanovenia k úpravám účinným od 1. januára 2021**

1. Predseda prvýkrát schváli poriadok odmeňovania zamestnancov samosprávneho kraja vypracovaný podľa osobitného predpisu18aa) (§ 16 ods. 3 posledná veta) do 1. februára 2021.
2. Ak poslanec vykonáva k 1. januáru 2021 funkciu, ktorá je podľa zákona účinného od 1. januára 2021 nezlučiteľná s jeho funkciou poslanca, je povinný do 1. februára 2021 jej vykonávanie skončiť alebo vykonať zákonom ustanovený právny úkon smerujúci k jej skončeniu.“.

**Čl. II**

Tento zákon nadobúda účinnosť 1. januára 2021.